ปีที่เเล้วผมถูกหมากัดเเล้วฉีดวัคซีนพิษสุนัขบ้าไปสี่เข็ม และเมื่อเดือนที่เเล้วโดนเเมวข่วนฉีดยากระตุ้นไปสองเข็ม และเมื่อวานก่อนโดนแมวข่วนไปหาขอฉีดยากระตุ้น บอกว่าไม่เป็นไรไม่ต้องฉีดเพราะยังไม่เกิน1ปี แต่หลายๆคำถามที่คนมาถามกันในเพจนี้จะให้คำตอบว่าต้องฉีดกระตุ้น1เข็มเพราะยังไม่เกิน6เดือน แต่ผมไปหาเค้าไม่ฉีดให้อยากทราบว่าท่านนั้นทำถูกแล้วใช่ไหมครับ
สวัสดีค่ะ การประเมินความเสี่ยงของติดเชื้อพิษสุนัขบ้าเบื้องต้น จะประกอบด้วย 2 ส่วนหลักคือ1. ประวัติการสัมผัส โดยหากผิวหนังผู้สัมผัสมีแผลหรือรอยถลอก แนะนำให้ฉีดวัคซีนพิษสุนัขบ้า ซึ่งแพทย์จะพิจารณาว่า จะเป็นการฉีดกระตุ้นหรือฉีดให้ครบทั้งคอร์ส โดยพิจารณาร่วมกับลักษณะของสัตว์ที่ทำร้ายด้วยนะคะ2. ประวัติสัตว์ที่สัมผัส โดยสัตว์ที่สัมผัสเป็นสุนัขและแมวที่ได้รับการฉีดโรคพิษสุนัขบ้าประจำโดยครั้งสุดท้ายโดยสัตว์นั้นได้รับวัคซีนไม่เกิน 1 ปี ประกอบกับเหตุในการถูกกัดหรือข่วนมีเหตุโน้มน้าวชัดเจน เช่น การทำร้าย การแกล้งสัตว์ เข้าใกล้สัตว์ที่หวงอาหาร หรือลูกอ่อน ยังไม่จำเป็นต้องได้รับวัคซีนป้องกันพิษสุนัขบ้าแต่ควรกักขังสัตว์เพื่อดูอาการอย่างน้อย 10 วัน หากมีอาการผิดปกติให้รีบฉีดวัคซีนอีกกรณีคือ สุนัขหรือแมวที่ได้รับการเลี้ยงดูอย่างดี อยู่ในระบบปิดไม่ได้สัมผัสสัตว์อื่น กรณีนี้ไม่จำเป็นต้องฉีดวัคซีนพิษสุนัขบ้าค่ะถ้าเป็นข้อมูลจากองค์การอนามัยโลก หรือ WHO กรณีที่ได้รับวัคซีนครบ ในช่วงระยะเวลาภายใน 3เดือน จะไม่ต้องได้รับวัคซีนป้องกันโรคพิษสุนัขบ้ากระตุ้นซ้ำค่ะแต่ทั้งนี้ขึ้นกับความชุกของโรคพิษสุนัขบ้าที่ระบาดในบริเวณนั้นๆด้วยนะคะจากที่ คิดว่า แพทย์ที่ดูแลน่าจะพิจารณาปัจจัยอื่นๆจึงให้การรักษาตามที่เล่ามานะคะ หากต้องการทราบขั้นตอนการรักษาโดยรายละเอียด แนะนำให้สอบถามจากแพทย์ที่ดูแลนะคะ